Hjelpefil for aMSN

Systemkrav:
aMSN fungerer i både Linux, Microsoft Windows og Macintosh, og er skrevet
i TCL/TK. Det eneste du behøver er en fungerende TCL/TK-tolk som må være i
versjon 8.3 eller høyere. Du finner TCL/TK her: http://tcl.sourceforge.net/.
Noe av tilleggsprogramvaren, som dokkingikonet, kan kreve andre typer
programmer, vennligst les dokumentasjonen for disse.

Installasjonsveiledning:

Last ned siste versjon av aMSN fra http://amsn.sourceforge.net/
Åpne et konsollvindu (også kjent som et shell) og pakk ut filen:
*    tar xvfz amsn-x-xx.tar.gz (hvor x-xx symboliserer versjonsnummeret)

Du vil nå ha en ny mappe som heter msn. For å komme inn i denne mappen 
skriver du:
*    cd msn/

For å starte programmet skriver du bare:
*    ./amsn

Tips: Ved å legge til et og-tegn (&) etter ./amsn, så vil prosessen bli lagt
i bakgrunnen, slikt at konsollvinduet ditt ikke blir "opptatt" med aMSN. Du 
kan også enkelt lage et ikon på skrivebordet ditt. 

Om du opplever problemer med å kjøre aMSN, forsøk følgende kommando:
*    wish amsn

Om wish-kommandoen ikke eksisterer, er ikke TCL/TK riktig installert.
Om wish amsn fungerer, men ikke ./amsn må du åpne amsn-filen i en
tekstbehandler, eksempelvis kwrite for KDE eller gnotepad for Gnome, og
endre stien til wish i den første linjen. Som standard er denne satt til
/usr/bin/wish. For å finne riktig sti til wish kan du skrive:
*    which wish

Opplever du fremdeles problemer, så konsulter først FAQen, dernest kan du
forsøke hjelpesidene på http://amsn.sourceforge.net/
